ปจดหาย 31/3/62 รอบตกไข่ 5-10/4/62 พอวันที่ 10-13/4/62 รู้สึกเจ็บท้องเกร็ง ปวดพักๆก็หาย แต่จะวนมาปวดอีกเรื่อยๆ คัดเต้านมและเจ็บตุกนมมากๆ บางครั้งลองจ้องมองมีเหมือนสิว เป็นจุดขาวๆค่ะ แต่บางทีก็ไม่มี ที่แปลกใจคือตั้งชี้ตลอดเวลาและเจ็บจี๊ดๆอยู่ตลอด บางช่วงก็แปล๊บบขึ้น มันปกติหรือไม่ค่ะ รอบเดือนมาตรงแป๊ะนะค่ะ เพราะอาการนี้ไม่เคยเป็นมาก่อนเลยรู้สึกกังวล( หนูมี พสพ กับแฟนแบบไม่ป้องกันในช่วงวันที่ 1,5,6 )
สวัสดีค่ะ หากประจำเดือนมาวันที่ 31 มี.ค. แล้วได้มีเพศสัมพันธ์ในวันที่ 1, 5 และ 6 เม.ย. ถือว่ายังอยู่ในระยะ 7 วันปลอดภัย โอกาสที่จะตั้งครรภ์นั้นมีน้อยมากสำหรับวันที่น่าจะมีไข่ตกนั้น หากมีระยะห่างระหว่างรอบประจำเดือนที่ 28 วัน ก็น่าจะอยู่ในช่วงวันที่ 13-14 เม.ย. ค่ะส่วนอาการเจ็บท้องเป็นพักๆ คัดเต้านม เจ็บจุกนม อาจเกิดจากสาเหตุต่างๆ เช่น เป็นผลข้างเคียงจากการใช้ยาฮอร์โมนชนิดต่างๆ เช่น ยาสตรี สมุนไพร รวมถึงอาหารเสริมต่างๆ หรืออาจเกิดจากการมีความเครียด วิตกกังวล เป็นต้น หรืออาการเจ็บท้องและคัดเต้านม อาจเกิดจากคนละสาเหตุก็ได้ เช่น อาจปวดท้องจากการมีท้องผูก ลำไส้อักเสบ เป็นต้นสำหรับจุดขาวๆ ที่หัวนม น่าจะเป็นต่อมไขมันที่หัวนม (Montgomery gland) ซึ่งโดยปกติจะไม่เห็นหรือคลำไม่ได้ แต่หากเกิดการอุดตัน หรือขยายตัวออก ก็จะนูนจนเห็นเป็นตุ่มได้ และจะยุบกลับหายไปได้เอง และอาจนูนกลับขึ้นมาใหม่ก็ได้ ไม่ได้ผิดปกติอะไรหากอาการปวดท้องและเจ็บเต้านมเป็นไม่มาก แนะนำให้สังเกตอาการไปก่อน หากอาการหายไป ก็ไม่ได้อันตรายอะไร แต่หากรู้สึกกังวลว่าจะตั้งครรภ์หรือไม่ ก็อาจลองตรวจหาการตั้งครรภ์หลังจากที่มีเพศสัมพันธ์ครั้งสุดท้ายไปแล้วอย่างน้อย 2 สัปดาห์ คือประมาณวันที่ 20 เม.ย.ค่ะ